El truzo o fusto o anca trozo el ze ła strutura portante de łe piante. El ze on òrgano caraterizà da ła alternansa de sistemi de , i ponti a liveło dei cuałi se inserise łe foje, e tùnegaezòzenaprotodermameristema fondamentałeprocanbioprotoscorsaprotomidoło.ritidomaincresimento segondàriomidołolegnoxilemacanbiolibrofloemascorsaparenchima de riservafełòzenomeristema secondariosùgaro. El stùdio de ła sesion del trozo el ne spiega come che l'àlbara ła sìpia cresua inte el tenpo. Par ogni stajon vezetativa, se forma on aneło de incresimento, gràsie al cuało ne ze pusìbiłe ła determinasion de l'età de l'àlbara, senplegamente contando i anełi. Inte i fusti erbàsei se cata solché ła strutura primària, che ła resta par l'intiera durada del siclo vitałe de ła pianta, mentre inte i fusti legnozi ła strutura primària ła muda inte na strutura segondària. I fusti erbàsei i ze tènari e verdi, cofà łe foje, e i òpara ła fotosìntaze clorofiliana. El fusto erbaceo de łe monocotiledoni no el ga on incresimento segondàrio. Inte ła parte esterna el ze verdo parché no eséndoghe el cànbio sùbero-fełodèrmego , e no eséndoghe de consevensa mudasion secondàrie del fusto , el tesuto parenchimàtego cortegałe el riese a portar vanti ła funsion fotosintètega. Inte el silindro sentrałe i fasi vascołari i ze de aparensa ponesti in órdene sparso , łe ze destinguìbiłi in sti cuà 2 zone formae da legno e libro , che i parmete la condusion e, gràsie a ła prezensa frecuente de na guàina sclerenchimàtega intorno ai fasi condutori, i ga anca ła funsion de sostegno de ła pianta. Inte łe dicotiledoni invese, la dispozision dei fasi cribro-vascołari ła ze de tipo eustèłega, de consevensa co on aneło de fasi cołaterałi verti ; i fasi i ze dividesti da raji parenchimàteghi, co funsion tròfega, che i se slonga dal sentro in continuità co i vazi condutori. El fusto el połe èsar verdo anca inte łe dicotiledoni se łe ze zóvani. Se destingue trè tipi de fusto erbàseo: ganbo o stìngoło, culmo, scapo. El ganbo o stìngoło el porta fiuri e foje e, inte łaso parte interiora, el ze pien de midoło . El culmo el ze vodo drento par ła mancansa de midoło, parò el ze tanto rezistente par ła prezensa de fibre e de menbrane minerałizae. I ze pieni solché inte i gropi andove i se inserise foje e fiuri . El scapo el ze on fusto sensa rame andove i fiori e le foje łe se cata inserite inte łe do estremità oposte . Inte el tulipan l'ase fiorìfaro el ze sensa foje e inte ła parte sora el ga on fioro ùnzoło.